Alti Harebakken

Alti Harebakken er et kjøpesenter som ligger rett ved E18 i Arendal. Det har rundt 55 butikker, inkludert apotek, dagligvare, flere serveringssteder og et utvalg av andre butikker, både kjeder og lokale nisjebutikker. Senteret har 700 gratis parkeringsplasser ute og inne, og flere ladestasjoner for elbil.

19. september 2019 endret senteret navn fra Harebakken Senter til Alti Harebakken, og ble en del av kjøpesenterkjeden Alti. Senteret forvaltes av Alti Forvaltning AS og eies av LL Sørco AS. 

Kjøpesenteret åpnet i 1985, ble først utbygd i 1999, og deretter i 2005/-06. I tillegg ble det utvidet med flere butikker 2012/2013. Alti Harebakken har alle butikker på ett plan, med garasje i kjelleren.

Eksterne lenker 
 
 Alti Harebakken på Facebook
 Alti Harebakken på Instagram

Kjøpesentre i Arendal
Næringsliv i Arendal
Etableringer i 1985